《寄江西魏按察》
宋代·李思衍

双气光收紫气沈，六丝辔动使华临。
寒生柏府风霜面，清照梅华玉雪心。
一道秋江澄浊浪，千崖晓色破顽阴。
水天霞鹜吟情逸，只恐商家要作霖。

作者简介：李思衍（？～一二九○），字昌翁，一字克昌，号两山，馀干（今属江西）人。宋时事迹不详。元世祖至元十二年（一二七五），伯颜率元兵渡江，以思衍权乐平，寻授袁州治中，入为国子司业。二十五年以礼部侍郎奉使安南，还授浙东宣慰使。二十七年召入觐，拟拜南台御史，以疾卒。有《两山集》、《天南行稿》，皆已佚。事见《元诗选》二集《两山稿》、清同治《馀干县志》卷一一。今录诗二十五首。